
„Tetszőleges” bitméretű egész számokkal végzett műveletek a moduláris aritmetika szabályai szerint, determinisztikus és pszeudó prímtesztek

Piros görbe: Általános iskolás szorzó algoritmus futási ideje
Kék görbe: Karatsuba-Ofman szorzó algoritmus futási ideje
(Az X tengely a szóhosszt, az Y tengely az időt reprezentálja)
A Karatsuba-Ofman rekurzió és a Hagyományos szorzó algoritmus
futási idejének összehasonlítása 64 bites Assembly nyelven implementálva
Szakirodalmakban azt írják, hogy a Karatsuba-Ofman rekurzió az egyik leggyorsabb szorzó algoritmus. Hatékonysága O*(t1.58). A hagyományos szorzó algoritmus hatékonyságát O*(t2) –nek írták. A képletek alapján láttam, hogy a Karatsuba-Ofman szorzó algoritmus nagyon gyors, de kíváncsi voltam, hogy a hagyományos szorzó algoritmus mennyire lassú.
Úgy gondoltam, ennek összehasonlítására az Assembly programozási nyelv a legjobb választás, mert itt én mondom meg, hogy milyen szám melyik regiszterbe kerüljön, honnan, mikor és mit olvassunk a memóriából, valamint az Assembly a kedvenc programozási nyelvem. Az implementáció 64 bites Intel Assembly nyelven született egy szálra megírva.
Legnagyobb meglepetésünkre a szakirodalmaknak ellentmondó eredményünk született.
A hagyományos szorzó algoritmus sokkal, de sokkal gyorsabb volt, mint a Karatsuba-Ofman rekurzió ugyanazokkal a tényezőkkel számolva, ugyanolyan környezetben mérve.
1350 szóhosszra mérve a Karatsuba-Ofman szorzó algoritmus futási ideje 49499 ms, a hagyományos általános iskolás szorzó algoritmus futási ideje 307ms volt.
Ami azt jelenti, hogy 1350 szóhosszra 161-szer gyorsabb a hagyományos általános iskolás szorzás, mint a Karatsuba-Ofman rekurzió.
Az összehasonlításokat elvégeztem a Lucas-Lehmer prímteszttel is, ahol a négyzetre emelésben hasonlítottam össze a szorzásokat.

